钦定古今图书集成/明伦汇编/闺媛典/第192卷 > 姚逊继室搭氏
## 钦定古今图书集成/明伦汇编/闺媛典/第192卷 > 姚逊继室搭氏

按《衡州府志》：“搭氏，衡州卫千户忠女。年十八，归郡庠
生姚逊为继室。逊寒士，不营产业，搭敬戒无少违。翁
姑菽水，宾祭饮食，咸致意勤厚，不以贫故缺焉。阅八
载而逊亡，无嗣，搭年二十六，哭踊既绝复苏。值岁歉，
翁姑虑失所，欲嫁之，搭断发以誓不二。勤针黹，纺绩
供菽水。及疾，侍汤药不倦。没克殡葬，闭户静处，姻党”
罕觌其面。或助薪米，皆却不受。泊然茹荼，八十年如
一日。万历七年，台府嘉其节，檄郡给絮帛表其门。